b'\n_START_ARTICLE_\nFlu\xc3\xafdesa sexual\n_START_PARAGRAPH_\nLa flu\xc3\xafdesa sexual \xc3\xa9s el concepte i la idea que, en general, una persona pot anar variant de prefer\xc3\xa8ncies sexuals al llarg de la seva vida. Aquestes no tenen per qu\xc3\xa8 correspondre sempre a una "etiqueta" vigent en la seva societat i no tenen per qu\xc3\xa8 succeir-se d\'una en una. Poden ser variacions r\xc3\xa0pides o lentes, progressives o rupturals, puntuals o que durin temporades m\xc3\xa9s o menys llargues, alternades o no, m\xc3\xa9s o menys nombroses o nul\xc2\xb7les. Aix\xc3\xad, el fet que una persona mantingui la mateixa prefer\xc3\xa8ncia al llarg de la seva vida \xc3\xa9s un cas particular (cap variaci\xc3\xb3 en cap moment) d\'una flu\xc3\xafdesa sexual amb infinites opcions. La bisexualitat no t\xc3\xa9 per qu\xc3\xa8 ser una transici\xc3\xb3 entre l\'homosexualitat i l\'heterosexualitat. Segons aquesta teoria, la personalitat, en general, fluctua amb el temps, i el comportament social, quan \xc3\xa9s lliure, \xc3\xa9s en general molt fluid._NEWLINE_Es distingeix del g\xc3\xa8nere neutre o queer en el fet que la flu\xc3\xafdesa acull totes les opcions, com homosexualitat, bisexualitat, heterosexualitat, ni homes ni dones, hermafrodita, no g\xc3\xa8nere, g\xc3\xa8nere neutre, transg\xc3\xa8nere, tercer g\xc3\xa8nere, masculinitat, feminitat, etc., i pot apar\xc3\xa9ixer-ne una o m\xc3\xa9s, alhora o en moments diferents, en cada instant i etapa de la vida. El g\xc3\xa8nere neutre \xc3\xa9s una m\xc3\xa9s de les opcions.'